Document ID: /fineweb-2-swissfilter-quality_10-filterrobots/filtered/01307.jsonl.gz/651

Trajneri i Wolvesit në “Premier League”, ekipi ku u transferua edhe Meritan Shabani, ka ngritur me të drejtë një shqetësim të madh në Angli. Sa i përket VAR-it ka pasur gjithmonë kritika, por fjalët e Espirito Santo ishin vërtet të veçanta.
“Ajo që unë kam frikë në këtë rast, është se edhe vetë ne do të kemi frikën e të festuarit një gol. Nuk mund ta humbasim këtë tingull, këtë atmosfertë. Duhet të gjendet një zgjidhje dhe ju lutem ta bëni këtë gjë”, ka thënë Santo. Një shqetësim real i trajnerit të Ëolvesit, ndërsa edhe vetë futbollistëve po u kthehet në reflex që të mos gëzojnë me gjithë ndjenjën dhe emocionin e plotë që të jep futbolli, pasi rastet kanë qënë të panumërta kur VAR-i çon në djall gjithçka. /Shqiperia.ch/